Kitsarööpmeline raudtee
Kitsarööpmeline raudtee (ingl. k. narrow gauge railway) on rongiliikluseks ehitatud kitsarööpmelise rööbasteega raudtee, mille rööbaste vahekaugus (rööpmelaius) on alla 1435 mm. Üldiselt käsitletakse kitsarööpmelise raudteena teid rööpmelaiusega alates 305 mm (1 jalg) kuni 1435 mm, kuid väikseim teadaolev inimesi vedava kitsarööpmelise raudtee rööpme laius on 89 mm. Eestis on ajalooliselt olnud 750 mm kitsarööpmeline raudtee. Taanis, Norras, Saksamaal ja Prantsusmaal kasutatakse 1067 mm raudteed, paljude riikide metroodes on rööpmelaius 1000 mm. Normaal- ehk standardrööpmelise raudtee rööpme laius on 1435 mm, sellest laiem raudtee on laiarööpmeline raudtee.